[pic] | AZ EURÓPAI KÖZÖSSÉGEK BIZOTTSÁGA |

Brüsszel, 5.4.2005

COM(2005) 114 végleges

2005/0027 (ACC)

Javaslat

A TANÁCS RENDELETE

a Kambodzsából, Egyenlítői-Guineából és Sierra Leonéból származó atlanti nagyszemű tonhal ( Thunnus obesus ) behozatalának tilalmára vonatkozó, 827/2004/EK rendelet módosításáról, illetve az Egyenlítői-Guineából és Sierra Leonéból származó kékúszójú tonhal ( Thunnus thynnus ) behozatalának tilalmára vonatkozó 826/2004/EK rendelet , valamint a Sierra Leonéból származó kardhal ( Xiphias gladius ) behozatalának tilalmára vonatkozó 828/2004/EK rendelet hatályon kívül helyezéséről

(előterjesztő: a Bizottság)

INDOKLÁS

1997. november 14-e óta a 86/238/EGK tanácsi határozat[1] elfogadásával a Közösség szerződő fele az egyezmény részes államai meghatalmazottai konferenciájának záróokmányához csatolt, 1984. július 10-én Párizsban aláírt, jegyzőkönyvvel módosított, az atlanti tonhalfélék védelméről szóló, 1966. május 14-én Rio de Janeiróban aláírt nemzetközi egyezménynek (a továbbiakban „ICCAT-egyezmény”).

Az ICCAT-egyezmény az atlanti tonhalfélék védelmére létrehozott nemzetközi bizottság (a továbbiakban „ICCAT”) létrehozásával, valamint olyan védelmi intézkedésekkel, amelyek a szerződő felek számára kötelezővé válnak, keretrendszert biztosít az Atlanti-óceánban és a szomszédos tengerekben élő tonhal- és tonhalszerű állományok védelmére és gazdálkodására irányuló regionális együttműködés számára.

1998-ban az ICCAT elfogadta a 98-18-as állásfoglalást az egyezmény területén hosszú, horogsoros hajókkal történő, be nem jelentett és szabályozatlan tonhal-halászatról. Az említett állásfoglalás által megállapított eljárások segítségével azonosíthatók azok az országok, melyek hajói oly módon halásztak tonhalra és tonhal-szerű fajokra, hogy ezáltal csökkent az ICCAT megőrző és szabályozó intézkedéseinek hatékonysága. Az állásfoglalás meghatározta a meghozandó intézkedéseket is, – köztük, amennyiben szükséges, az import-tilalmak formájában életbe léptetett megkülönböztetés-mentes kereskedelmi szigorító intézkedéseket, – annak megakadályozása érdekében, hogy ezen országok hajói folytathassák az efféle halászatot.

Jelenleg három olyan rendelet van érvényben a Közösségen belül, amelyek az ICCAT által elfogadott kereskedelmi intézkedéseket érintő ajánlásokat foganatosítják. Ezek a következők:

- Az Egyenlítői-Guineából és Sierra Leoneból származó atlanti kékúszójú tonhal ( Thunnus thynnus ) behozatalának tilalmáról, valamint a 2092/2000/EK rendelet hatályon kívül helyezéséről szóló, 2004. április 26-i 826/2004/EK rendelet[2],

- a Bolíviából, Kambodzsából, Egyenlítői-Guineából, Grúziából és Sierra Leone-ból származó atlanti nagyszemű tonhal ( Thunnus obesus ) behozatalának tilalmáról, valamint az 1036/2001/EK rendelet hatályon kívül helyezéséről szóló, 2004. április 26-i 827/2004/EK rendelet[3],

- A Sierra Leone-ból származó atlanti kardhal ( Xiphias gladius ) behozatalának tilalmáról, valamint a 2093/2000/EK rendelet hatályon kívül helyezéséről szóló, 2004. április 26-i 828/2004/EK rendelet[4],

A 2004. november 15-e és 21-e között, New Orleans-ben megrendezett 14. rendkívüli ülésén az ICCAT elismerte a Kambodzsa, Egyenlítői-Guinea és Sierra Leone által a probléma kezelése érdekében tett erőfeszítéseit, és javaslatot fogadott el a három ország elleni kereskedelmi korlátozó intézkedések feloldására.

Mint az ICCAT szerződő fele, a Közösségnek a közösségi jogszabályokban érvényre kell juttatnia ezeket a javaslatokat.

A Bizottság azt javasolja, hogy a Tanács fogadja el a 827/2004/EK rendeletet Kambodzsa, Egyenlítői Guinea és Sierra Leone tekintetében módosító, és a 826/2004/EK, illetve a 828/2004/EK rendeleteket hatályon kívül helyező rendeletjavaslatot.

2005/0027 (ACC)

Javaslat

A TANÁCS RENDELETE

a Kambodzsából, Egyenlítői-Guineából és Sierra Leonéból származó atlanti nagyszemű tonhal ( Thunnus obesus ) behozatalának tilalmára vonatkozó, 827/2004/EK rendelet módosításáról, illetve az Egyenlítői-Guineából és Sierra Leonéból származó kékúszójú tonhal ( Thunnus thynnus ) behozatalának tilalmára vonatkozó 826/2004/EK rendelet , valamint a Sierra Leonéból származó kardhal ( Xiphias gladius ) behozatalának tilalmára vonatkozó 828/2004/EK rendelet hatályon kívül helyezéséről

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 133. cikkére,

tekintettel a Bizottság javaslatára[5],

mivel:

(1) 1997. november 14-e óta, a 86/238/EGK tanácsi határozat[6] elfogadásával a Közösség szerződő fele az egyezmény részes államai meghatalmazottai konferenciájának záróokmányához csatolt, 1984. július 10-én Párizsban aláírt, jegyzőkönyvvel módosított, az atlanti tonhalfélék védelméről szóló, 1966. május 14-én Rio de Janeiróban aláírt nemzetközi egyezménynek (az „ICCAT-egyezmény”).

(2) Az ICCAT-egyezmény az atlanti tonhalfélék védelmére létrehozott nemzetközi bizottság („ICCAT”) létrehozásával, valamint olyan védelmi és gazdálkodási intézkedésekkel, amelyek a szerződő felek számára kötelezővé válnak, keretrendszert biztosít az Atlanti-óceánban és a szomszédos tengerekben élő tonhal- és tonhalszerű állományok védelmére és gazdálkodására irányuló regionális együttműködés számára.

(3) 1998-ban az ICCAT elfogadta a 98-18-as állásfoglalást az egyezmény területén hosszú, horogsoros hajókkal történő, be nem jelentett és szabályozatlan tonhal halászatról. Az említett állásfoglalás által megállapított eljárások segítségével azonosíthatók azok az országok, melyek hajói oly módon halásztak tonhalra és tonhal-szerű fajokra, hogy ezáltal csökkent az ICCAT megőrző és szabályozó intézkedéseinek hatékonysága. Az állásfoglalás meghatározta a meghozandó intézkedéseket is, – köztük, amennyiben szükséges, az import-tilalmak formájában életbe léptetett megkülönböztetés-mentes kereskedelmi szigorító intézkedéseket, – annak megakadályozása érdekében, hogy ezen országok hajói folytathassák az efféle halászatot.

(4) A 98-18-as állásfoglalás elfogadása óta az ICCAT Bolíviát, Kambodzsát, Egyenlítői-Guineát, Grúziát és Sierra Leonét sorolta azok közé az országok közé, melyek hajói olyan módon halásznak az atlanti nagyszemű tonhalra ( Thunnus obesus ), hogy az csökkenti a szervezet megőrző és szabályozó intézkedéseinek hatékonyságát. Megállapításait a halászzsákmányra, kereskedelemre és a hajók tevékenységére vonatkozó adatokkal támasztotta alá.

(5) Az ICCAT továbbá Egyenlítői-Guineát és Sierra Leonét olyan országokként határozta meg, amelyeknek hajói oly módon halásznak az atlanti kékúszójú tonhalra ( Thunnus thynnus ), hogy az csökkenti a szervezet megőrző és szabályozó intézkedéseinek hatékonyságát.

(6) Az ICCAT továbbá Sierra Leonét olyan országként határozta meg, amelynek hajói oly módon halásznak az atlanti kardhalra ( Xiphias gladius ), hogy az csökkenti a szervezet megőrző és szabályozó intézkedéseinek hatékonyságát.

(7) A Bolíviából, Kambodzsából, Egyenlítői-Guineából, Grúziából és Sierra Leonéból származó atlanti nagyszemű tonhal behozatalát jelenleg tiltja a 827/2004/EK rendelet[7].

(8) Az Egyenlítői-Guineából és Sierra Leonéból származó atlanti kékúszójú tonhal importját jelenleg tiltja a 826/2004/EK rendelet[8].

(9) A Sierra Leonéból származó atlanti kardhal importját jelenleg tiltja a 828/2004/EK rendelet[9].

(10) A 2004-ben megrendezett 14. rendkívüli ülésén az ICCAT elismerte Kambodzsa, Egyenlítői-Guinea és Sierra Leone által a probléma kezelésére tett erőfeszítéseit, és javaslatot fogadott el a három ország elleni kereskedelmi korlátozó intézkedések feloldására.

(11) A 827/2004/EK rendeletet ennek megfelelően módosítani kell.

(12) A 826/2004/EK és a 828/2004/EK rendeleteket ennek megfelelően hatályon kívül kell helyezni,

ELFOGADTA EZT A RENDELETET:

1. cikk

A 827/2004/EK rendelet a következőképp módosul:

1. A 2. cikk (1) bekezdésében törölni kell a következő részt: „Kambodzsa, Egyenlítői-Guinea és Sierra Leone”,

2. A 3. cikkben „Bolívia, Grúzia és Sierra Leone” helyébe „Bolívia és Grúzia” lép.

2. cikk

A 826/2004/EK és a 828/2004/EK rendeleteket hatályon kívül helyezik.

3. cikk

Ez a rendelet az Európai Unió Hivatalos Lapjában való megjelenését követő hetedik napon lép életbe.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, -án/-én.

A Tanács részéről

az elnök

[1] HL L 162, 1986.6.18., 33. o.

[2] HL L 127, 2004.4.29., 19. o.

[3] HL L 127, 2004.4.29., 21. o.

[4] HL L 127, 2004.4.29., 23. o.

[5] HL C […]., […], […] o.

[6] HL L 162, 1986.6.18., 33. o.

[7] HL L 127, 2004.4.29., 21. o.

[8] HL L 127, 2004.4.29., 19. o.

[9] HL L 127, 2004.4.29., 23. o.